A unión Polaco-Lituana estió en luita contra os teutons (vencius en 1410), os tartres u os turcos. Os eslavos orientals que quedan dentro d'a Unión Polaco-Lituana son denominaus rutens y son os antipasaus d'os actuals belarrusos y ucraineses. Os rutens charran una luenga encara cerca d'o protoeslavo y que ye oficial en o Ducato de Lituania dica 1696. Dende o sieglo XVI una parte d'a nobleza rutena prene a luenga polaca y se convierte a lo catolicismo u a lo calvinismo.